**Ахаң түрлеген ана тілі**

*әдеби-танымдық кеш*

**Мақсаты:** Оқушыларды ана тілінің қасиетін сезінуге, мәртебесін көтеруге баулып, танымдылық қабілетін арттыру, тілді құрметтей білуге тәрбиелеу.

Өткізілетін уақыты: 20.09.2019ж. сағат 12.30

Класс: 7,8-кластар

Фанфары

(сахнаға 2 жүргізуші шығады)

**1-жүргізуші:**

Ана тілім – тірлігімнің тірегі

Тілмен ғана кірер адам реңі

Тілсіз қоғам – өлі мынау дүниеде,

Түсініксіз  тылсымменен бір еді.

**2-жүргізуші:**

Ана тілім – әрекетім азығы,

Бар ғаламды танушылық қазығы,

Ой-сананың өсуінің куәсі,

Ғасырлардың кейінгіге жалғасы.

**1-жүргізуші:**

Тілім менің – тірлігім

Тіл жайында толғанбайтын кім бүгін?

Тіл жайында үгіттейді кімді кім?

Тілім менің – тілім менің тірлігім!

**2-жүргізуші:** Қайырлы күн, ана тілін ардақ тұтар тіл жанашырлары!

**1-жүргізуші:**  Армысыздар, құрметті ұстаздар мен оқушылар!

Айгерім, білесің бе, биыл тіліміздің мемлекеттік тіл мәртебесін алғанына 30 жыл болған екен.

**2-жүргізуші:** Дұрыс айтасың, Дияр, еліміз сонау Қазақ Советтік Социалистік Республика болып тұрған 1989 жылы 22 қыркүйекте «Тіл туралы» заң қабылданған еді. Күні бүгінге дейін осы күн біз үшін атаулы күн болып келеді.

**1-жүргізуші:** Алайда бұл күн енді тойланбайтын болады.

**2-жүргізуші:** Неліктен?

**1-жүргізуші:** Себебі бұл күн бүгінгі тұтас буынның төл басы, кешегі Абай, Ыбырай, Шоқан салған ағартушылық, демократтық бағытты ілгері жалғастырушы ірі ғалым, тілші, әдебиет зерттеушісі Ахмет Байтұрсыновтың туылған күніне, яғни 5 қыркүйекке ауыстырылды.

**2-жүргізуші:** Олай болса, бүгінгі тілдер мерекесіне орай өткізілгелі отырған «Ахаң түрлеген ана тілі» атты әдеби-танымдық кешімізге қош келдіңіздер!

*Өлеңдер оқылады*

*Ибрашева Айзере – Мағжан Жұмабаев «Қазақ тілі»*

*Бекзада, Алихан, Мадина – Мұзафар Әлімбай «Ана тілі»*

*Ән «Алтын бесік» Амангелді Мадина*

**1-жүргізуші:**

Қазақ тілі – дүние жүзіндегі ең бай, беделді де бейнелі тілдердің бірі.

Өткірдің жүзі,

Кестенің бізі,

Өрнегін сендей сала алмас – деп ұлы Абай атамыз таңырқап тағзым еткен де осы қасиетті тіліміз.

**2-жүргізуші:** Қазақ тілінің өсіп, өркендеуіне өзіндік үлесін қосқан тіл білімінің атасы, реформаторы, бір басында сан салалы өнер тоғысқан тілегей-теңіз энциклопедиялық білім иесі, қайшылығы мол тартысты ғұмырында қараңғы қалың елін жарқын болашаққа бастаудан асқан бақыт жоқ деп білген ірі тұлға, халықтың рухани көсемі Ахмет Байтұрсыновтың өмірі мен қызметіне тоқталайық.

*бейнебаян (А.Байтұрсынов өмірі мен шығармашылығы)*

**«Ұлыдан қалған ұлы сөз»**

*(А.Байтұрсыновтың тіл туралы айтқан ой-пікірлері)*

*Күзембаев Әділ*

«Ұлттың сақталуына да, жоғалуына да себеп болатын нәрсенің ең қуаттысы – тіл. Сөзі жоғалған жұрттың өзі де жоғалады, өз ұлтына басқа жұртты қосамын дегендер әуелі сол жұрттың тілін аздыруға тырысады»

*Жасұлан Ислам*

«Өз тілімен сөйлескен, өз тілімен жазған жұрттың ұлттығы еш уақытта адамы құрымай жоғалмайды. Егер де біз қазақ деген ұлт болып тұруды тілесек, қарнымыз ашпас қамын ойлағанда тіліміздің де сақталу қамын қатар ойлау керек»

*Мералы Арсен*

«Қазақ әлдеқашан тілінде қандай дыбыстар бар екенін айырған, әр дыбысқа белгілеп таңба арнаған. Оқуымызға онымыз жақсы, жазуымызға тағы жақсы, үйрету жағынан орыстікінен, немістікінен, француздікінен, ағылшындікінен оңай, оңтайлы»

Сейсенғалиева Айшагүл – А.Байтұрсынов «Жиған-терген»

*Күй «Балбырауын» Бериков Арыстан*

**1-жүргізуші:** А.Байтұрсынов сонымен қатар 1891 жылдары 24 таңбадан тұратын өзі «қазақ жазуы» деп, өзгелер «Байтұрсынов жазуы» деп атаған қазақтың ұлттық графикасын түзеді.

**2-жүргізуші:** Дұрыс айтасың, Дияр! Көне заманнан бері қазaқтар әр түрлі жазу жүйесін пайдаланып келген. Ахмет атамыз сол жазуымызды қазақ тіліне лайықтап ұсынған.

**1-жүргізуші:** Олай болса, жазуымыздың тарихына көз жүгіртейік.

*(Бейнебаян «Жазу тарихы»)*

**2-жүргізуші:** Біздер қай қоғамда, қай заманда өмір сүрсек те, қандай жазуды қолдансақ та, бастысы, бізұлттық қазынамыз, байлығымыз, барымыз – тілімізді жоғалтпадық.

(Өлеңдер оқылады)

*Сержан:*

Тіл сенің-

Ең қайратты арыстаның!

Қорғаның дұшпаныңмен  алысқан күн.

Тіл сенің-

Жүректегі жүйрік елшің,

Көк орман, көк арайлы бағыстаның!

Тіл сенің-

Өмірдегі өрнек сырың,

Тіл сенің -

Көмейдегі  күміс жырың!

Аспаның, айың, күнің, ауаң, демің,

Шат күлкің, тәтті әзілің, тапқыр сының

*Көркемай:*

Тілім менің – жан жүректің айнасы

Тілім менің – бар болмыстың айласы

Тілім менің –бар қалпымның өзі боп

Асқар биік асуларды шарлатты

Осы тілде Абай айтқан талай сыр

Осы тілде қатты Мағжан талай үн

Осы тілде бар қазақтың ақыны

Шертті тарих беттерінен, қанша мұң!

*Альбина:*

О,адамдар , құрметтейік тілді біз

Тілсіз қалай болмақ ертең күніміз

Жайылмасқа шара қылшы, ер халқым

Құнды мұраң жоғалмасқа мәңгілік

Тілсіз жұртым шөптей қурап азады-ау!

Туған тілді қорғап бақшы, қазақ-ау!

Сарқылмайтын қуат пенен күш берген

Туған тілдің қасиеті, ғажап-ау!

**Үшеуі:**

1- Туған тілім! Тас бұлақтың тұнығы да сенде!

2- Туған тілім! Ана сүтінің жұғымы да сенде!

3-Туған тілім! Райхан гүлдің жұпары да сенде!

Бірге: Туған тілім! Қыран құстың жанары да сенде!

*Ән «Туған жер» - Избасканова Гаухар, Русланқызы Зере*

Дияр,бүгінгі әдеби-танымдық кешіміздің қадірлі көрермендеріне арналған бірнеше сұрақтарымыз бар емес пе еді?

**1-жүргізуші:** Әрине, бар. Сонымен, Тіл туралы Заң қашан қабылданды?

*(1989 жылы 22 қыркүйек)*

**2-жүргізуші:**

Тіл мерекесі қай күнге белгіленді? *(5 қыркүйек)*

**1-жүргізуші:**

Ана тілін түрлеген Ахмет Байтұрсыновқа биыл неше жыл? *(146 жыл)*

**2-жүргізуші:**

Қазақ жазуы тарихында қанша әліпби қолдандық және қандай?

*(көне түркі, араб, латын, кириллица, латын)*

**1-жүргізуші:** Латын әліпбиіне көшу туралы сіздердің пікірлеріңіз?

* *Тамаша, жарайсыздар!*

**1-жүргізуші:**

Шежірелі, шерлі тарих бүгіп сыр:

Тас-таңбада,

Жар аңызда бұғып жүр…

Қасіреттен

Қасиеттен оздырған,

Қазақ деген – қиып түсер қызыл тіл…

**2-жүргізуші:**

Бұл жанды тіл – менің азат тілім,

Жадымда талмай самғар қанат тілім.

Жыр – қуат, сөзі – ана уызындай,

Жасай бер, Ана тілім – Қазақ тілім! – дей келе, бүгінгі әдеби-танымдық кешімізді аяқтаймыз. Нұрлы күндерде кездескенше сау-саламат болайық!

*Ән «Анамның тілі» (кеш қатысушылары сахнаға шығады)*

**«Қазақ тілі»**  
Авторы: М.Жұмабаев

*Айзере:*

Күш кеміді, айбынды ту құлады,   
Кеше батыр - бүгін қорқак, бұғады.   
Ерікке ұмтылған ұшқыр жаны кісенде,   
Қан суынған, жүрек солғын соғады.

Қыран құстың кос қанаты кьірқылды,   
Күндей күшті күркіреген ел тынды.   
Асқар Алтай - алтын ана есте жоқ,   
Батыр, хандар - асқан жандар ұмытылды!

Ерлік, елдік, бірлік, қайрат, бақ, ардың   
Жауыз тағдыр жойды бәрін не бардың...   
Алтын Күннен бағасыз бір белгі боп,   
Нүрлы жұлдыз - бабам тілі, сен қалдың!

Жарық көрмей жатсаң да ұзақ, кен-тілім,   
Таза, терең, өткір, күшті, кең тілім,   
Таралған түрік балаларын бауырыңа   
Ақ қолыңмен тарта аларсын сен, тілім!

**«Ана тілі»**  
Авторы: Мұзафар Әлімбай

*Алихан:*

Ана! - десем ана тілі ойға оралар.   
Баладай қуанарсың тойға барар.   
Тыңдасаң көне аңыздан көркем нақыл   
Олжам да қанжығама байлап алар.   
  
Тере білсек бір -бір ауыз қара өлең,   
Неше миллион інжу-маржан шамамен?!   
Қанша гүлден -қазақ тілі бақшасы,   
Қандай дана өлшер қандай бағамен?! 

*Бекзада:*  
Ерке тіл, еркелеткіш тілім кенім:   
Еркежан, айналайын, күнім менің,   
Ақ ботам, қоңыр қозым, алтын айым,   
Қанша рет жүрек толқып, сүйінгенің!   
  
Ана тілім ырысты ма, кұнды ма?   
Деп сұрамас, тегін білген сұңғыла.   
Туған тілде ас қайырған сайын да,   
Оқығандай серпіліп қал бір дұға. 

*Мадина:*  
Шұлғытар орыс тілді Олжастарды,   
Жарқырат қазақ тілі алмастарын.   
Халқына олжа салған айта алады,   
Кім қосты сандығыңа мен қосқанды?!   
  
Жұпарлы қырда алуан гүлдер таптым,   
Өміршең өзіміздің тілден таптым.   
Тіл екен жемістісі, жұпарлысы,   
Аялап халық баққан гүл мен бақтың.